Vliegtuig neergeskiet in Oekraïne, 49 sterfMinstens 49 Oekraïnse soldate is glo dood nadat pro-Russiese separatiste ‘n vragvliegtuig naby die oostelike stad Luhansk neergeskiet het. Die Oekraïnse weermag sê die vliegtuig was besig om ‘n lughawe te nader toe dit neergeskiet is. Die vragvliegtuig het militêre personeel, masjinerie, toerusting en voorraad vervoer. Vladislav Seleznyov, woordvoerder van die departement van verdediging, sê volgens voorlopige inligting wat aan soek- en reddingspanne verskaf is, is 49 soldate vermoedelik dood. Die afgelope weke is gekenmerk deur gevegte tussen veiligheidsmagte van die Kiëf-regering en burgermagte van die selfverklaarde Luhansk People’s Republic.